Staat wen eerste ronde teen Krejcir – praag.co.za
Staat wen eerste ronde teen Krejcir
Die staat het die eerste ronde teen die Tsjeggiese voortvlugtige Radovan Krejcir gewen toe landdros Reginald Dawa geweier het dat 'n bekentenis deur Krejcir se mede-beskuldigde aan die mafiabaas se verdedigingspan getoon word tydens sy borgaansoek.
'n Eiendomsontwikkelaar van Sandton Desai Luphondo se getuienis het glo die name van die staatsgetuies en verdagtes bevat wat nog in hegtenis geneem moet word.
Krejcir, Luphondo, en die polisie adjudant-offisiere Samuel Maropeng en Jeff Macheche, verskyn in die Palm Ridge se landdroshof, aan die Oos- Rand.
Dit was Woensdag die tweede dag van hul aansoek om borgtog .
Die vier is in hegtenis geneem vir die beweerde ontvoering, aanranding en poging tot moord op die broer van 'n Krejcir-medewerker.
Daar word vermoed dat die ontvoering gereël is nadat 'n R25 miljoen-dwelmtransaksie skeefgeloop het.
Aanklaer Louis Mashiane het gesê Krejcir behoort borg geweier te word. Die mafiabaas het self erken sy ma het intussen R40 miljoen na Suid-Afrika gestuur, hy besit verskeie paspoorte onder vals name en het dit reeds gebruik om na verskeie lande te vlug.
Die aanklaer het bygevoeg dat daar 'n internasionale lasbrief vir Krejcir se arrestasie is.
Mashiane het gesê Krejcir kan maklik vlug en "nadat hy weg is, is hy weg en ons saak teen hom ook".
Die borgtogaansoek deur die Tsjeggiese voortvlugtige, Radovan Krejcir, ern sy medebeskuldigdes is in die landdroshof op Palm Ridge aan die Oos-Rand tot Vrydag uitgestel.
Skrywer Karin RoodtGepubliseer op 5 Desember 2013 5 Desember 2013 Kategorieë Nuus, Suider-AfrikaSleutelwoord borgaansoek, dwelmbaas, dwelmtransaksie, Radovan Krejcir, sapd, Tsjeggiese voortvlugtige